**Tenk Községi Önkormányzat Képviselő-testületének 1/2015.(I.13.) Képviselő-testületi határozata:**

Tenk Község Önkormányzat Képviselő-testülete a Hevesi Közös Önkormányzati Hivatal alapító okiratát a 2. melléklet szerinti tartalommal elfogadja, és felhatalmazza a polgármestert a szükséges intézkedések megtételére.

Felelős: Szopkó Tamás polgármester

Végrehajtásért felelős: Szabó Sándor címzetes főjegyző megbízásából

Ecsegi Gábor Pénzügyi és Vagyongazdálkodási Iroda vezetője

Határidő: azonnal

**Tenk Községi Önkormányzati Képviselő – testületének 2/2015.(I.13.) számú határozata:**

Tenk Községi Önkormányzat Képviselő-testülete megtárgyalta az önkormányzat folyószámlahitel felvételére vonatkozó javaslatot és az alábbi döntést hozza:

Tenk Községi Önkormányzat Képviselő-testülete, a számlavezető pénzintézetétől – a Gyöngyös-Mátra Körzeti Takarékszövetkezettől – 2015. december 31-ig terjedő időszakra, 8.000.000.- Ft, azaz nyolcmillió Ft keretösszegű folyószámlahitel felvételét engedélyezi az önkormányzat éven belüli, likviditási gondjainak megoldása érdekében.

A Képviselő- testület felhatalmazza a polgármestert az eljárás lefolytatására, illetve a szerződés aláírására.

Felelős: Szopkó Tamás polgármester

Határidő: Azonnal és 2015. december 31.

**Tenk Községi Önkormányzati Képviselő – testületének 3/2015.(I.13.) számú határozata:**

**REGIO-KOM Térségi Kommunális Szolgáltató Társulás szilárdhulladék-gazdálkodási rendszere eszközparkjának fejlesztése, informatikai korszerűsítése” nevű és KEOP-1.1.1/C/13 azonosító számú projekt kapcsán az Önkormányzat által az üzemeltetési koncepció alátámasztásához nyújtott, és az MT-ben feltüntetett adatok, információk valóságtartalmának megfelelőségéről továbbá az MT-ben bemutatott üzemeltetési koncepció megismeréséről**

Tenk Község Önkormányzata úgy határoz, hogy a „REGIO-KOM Térségi Kommunális Szolgáltató Társulás szilárdhulladék-gazdálkodási rendszere eszközparkjának fejlesztése, informatikai korszerűsítése” nevű és KEOP-1.1.1/C/13 azonosító számú pályázatának hiánypótlásában benyújtott Megvalósíthatósági tanulmányban szereplő adatok a valóságnak megfelelnek, valamint az MT-ben szereplő üzemeltetési koncepciót megismerte.

Határidő: Értelem szerint

Felelős: Szopkó Tamás polgármester